প্রখ্যাত কূটনীতিক প্রফেসর ড.মোহাম্মদ মনিরুজ্জামান মিঞা ১৯৯২ সালের নভেম্বর মাসে সেনেগালে রাষ্ট্র্রদূত হিসেবে নিয়োগ পান ও তিন বছর পশ্চিম আফ্রিকার বিভিন্ন দেশে কূটনৈতিক দায়িত্বে পালন করেন। তিনি ২০০৪ সালে গঠিত ‘দুর্নীতি দমন কমিশনের’ কমিশনার হিসেবে দায়িত্বপ্রাপ্ত হন। ঢাকা বিশ্ববিদ্যালয়ে অবস্থাকালীন ড.মোহাম্মদ মনিরুজ্জামান মিঞা শিক্ষকতার দায়িত্ব পালনের সাথে সাথে পানি সম্পদ উন্নয়ন বিষয়ে বিভিন্ন সময়ে গবেষণাকার্যে লিপ্ত ছিলেন। এছাড়া, নদী-রুপ বিজ্ঞান, পানিসম্পদ, পরিবেশ. গ্রামীণ উন্নয়ন ও আঞ্চলিক সহযোগিতা প্রভৃতি ক্ষেত্রে তাঁর অসংখ্য পুস্তক ও গবেষণাপত্র প্রকাশিত হয়েছে। এছাড়া তিনি বিভিন্ন পত্র-পত্রিকায় দেশের চলমান রাজনীতি, আন্তর্জাতিক ঘটনাবলী, পানিসম্পদ ও পরিবেশ বিষয়ে কলাম লিখে থাকেন। তিনি বাংলাদেশ ভূগোল পরিষদ ও বাংলাদেশ জাতীয় ভূগোল সমিতিসহ অনেকগুলো বিদুৎ সংস্থার বিভিন্ন সময়ে সভাপতি/নির্বাহী প্রধান/ সদস্য হিসেবে দায়িত্ব পালন করেন। তিনি বিভিন্ন আন্তর্জাতিক সংস্থার সাথেও সংশ্লিষ্ট ছিলেন।